
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1598 


29 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης κατά συνεδρίαση Προέ¬ 
δρου, Μελών και Γραμματέων της Ειδικής Επιτρο¬ 
πής κατάρτισης καταλόγου συνταγογραφημένων 


ιδιοσκευασμάτων για το Δημόσιο και όλους τους 
φορείς και κλάδους ασφάλισης ασθένειας, ανε¬ 
ξάρτητα απάτην ονομασία και τη νομικής τους μορ¬ 
φή καθώς και για όλους τους δικαιούχους περίθαλ¬ 
ψης «οικονομικά αδυνάτου και ανασφαλίστου». 1 

Έγκριση υπερωριακής εργασίας υπαλλήλων με σχέση 
εργασίας ιδιωτικού δικαίου αορίστου χρόνου του 
Εμμίσθου Υποθηκοφυλακείου Πειραιά. 2 

Τροποποίηση της Γ2/3912/18.10.2000 «Ωρολόγιο 
Πρόγραμμα των μαθημάτων των τάξεων Α', Β', Γ 
και Δ' Εσπερινών Ενιαίων Λυκείων». 3 

Ανακατανομή Οργανικών θέσεων κλάδου ΤΕ4 Ηλε¬ 
κτρονικών της Υ. Π. Α. 4 

Συμπλήρωση του Οργανισμού Εσωτερικής Υπηρεσίας 
τουΔήμουΕρινεούΝ. Αχάίας. 5 

Τροποποίηση απόφασης Σύστασης - Συγκρότησης 
Κοινού Υπηρεσιακού Συμβουλίου Ν.Π.Δ.Δ. Νομού 
Μαγνησίας. 6 

Έγκριση του Οργανισμού Εσωτερικής Υπηρεσίας του 
Κ.Α.Π.Η. Δ.Δ. Τούμπαςτου Δήμου Εμμ. Παππά. 7 


Έγκριση του Οργανισμού Εσωτερικής Υπηρεσίας του 
Κ.Α. Π. Η. Δ.Δ. Μετάλλων του Δήμου Εμμ. Παπά».. 8 

Σύσταση Δημοτικού Νομικού προσώπου στο Δ. Αρτε¬ 
μισιών Ν. Ζακύνθου, με την επωνυμία «ΔΗΜΟΤΙΚΗ 


ΒΙΒΛΙΟΘΗΚΗ Δ.Δ. ΑΓΙΟΥ ΛΕΟΝΤΑ». 9 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α. Ευρυτανίας. 10 

Μίσθωση έργου από το Κ.Α.Φ.Ξ. Χαλκίδας. 11 

Συγκρότηση τριμελούς επιτροπής για την εφαρμογή 
του Ν. 2520/97 «Μέτρα για τους νέους αγρότες» 
στο Ν. Ροδόπης. 12 

Διορθώσεις σφαλμάτων 

Διόρθωση σφάλματος στην κοινή Υπουργική απόφα¬ 
ση Ε5/2231/15.11.2000 (1440/τ.Β'/2000). 13 


ΑΠΟΦΑΣΕΙ Σ 

Αριθ. 2/80836/0022 (1) 

Καθορισμός αποζημίωσης κατά συνεδρίαση Προέδρου, 
Μελών και Γ ραμματέων της Ειδικής Επιτροπής κατάρ¬ 
τισης καταλόγου συνταγογραφημένων ιδιοσκευασμά¬ 
των για το Δημόσιο και όλουςτους φορείς και κλάδους 
ασφάλισης ασθένειας, ανεξάρτητα από την ονομασία 
και τη νομικής τους μορφή καθώς και για όλους τους 
δικαιούχους περίθαλψης «οικονομικά αδυνάτου και 
ανασφαλίστου». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Του άρθρου 27 του Ν. 2081/1992 (ΦΕΚ 154/τ.Α/ 
10.9.1992, με το οποίο προστέθηκε άρθρο 29Α στο Ν. 
1558/1985 (ΦΕΚ 137/τ.Α/1985) όπως τελικά αντικαταστά- 
θηκε με το άρθρο 1 του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (ΦΕΚ 38/Α/97). 

2. Του άρθρου 19 του Ν.2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ40/τ.Α/97). 

3. Του άρθρου 40 του Ν. 849/1978 «Περί παροχής κινή¬ 
τρων δια την ενίσχυση της Περιφερειακής και Οικονομι¬ 
κής Ανάπτυξης της Χώρας», όπως συμπληρώθηκε με το 
άρθρο 8του Ν. 2129/93 (ΦΕΚ59/τ.Α'). 

4. Του άρθρου 22 παρ. 3 του Ν. 2362/1995 «ΠερίΔημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/τ.Α/27.11.1995). 

5. Την αριθ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών (Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών) (ΦΕΚ571/τ.Β/21.4.2000). 

6. Την αριθ. 2/80345/0004/8.11.99 κοινή υπουργική από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

7. Της παρ.4 του άρθρου 20 του Ν. 2737/99 «Μεταμο¬ 
σχεύσεις ανθρωπίνων ιστών και οργάνων και άλλες δια¬ 
τάξεις» (ΦΕΚ 174/τ.Α/27.8.99). 

8. Τις ΔΥ1 α/14275/97/6.3.98 και Δ1 α/οικ.22875/15.11.99 
(ΦΕΚ 2077/τ.Β'/25.11.99) κοινές υπουργικές αποφάσεις 

των υπουργών Εργασίας και Κοινωνικών Ασφαλίσεων 
Υγείας και Πρόνοιας και Εμπορικής Ναυτιλίας. 

Β. Το γεγονός ότι από τις διατάξεις της απόφασης αυ¬ 
τής, προκαλείται δαπάνη ύψους τεσσάρων εκατομμυ¬ 
ρίων οκτακόσιων δέκα επτά χιλιάδων πεντακοσίων 
(4.817.500) δραχμών περίπου, για κάθε οικονομικό έτος η 
οποία θα βαρύνει σε αναλογία 50% τον Λογαριασμό Βελ¬ 
τίωσης Κοινωνικής Ασφάλισης (Λ.Β.Κ.Α.) και τον Εθνικό 
Οργανισμό Φαρμάκων (Ε.Ο.Φ.) αντίστοιχα. 

Για τα ποσά αυτά υπάρχει εγγεγραμμένη πίστωση 
στους προϋπολογισμούς εξόδων τρέχοντος οικονομικού 
έτους και σε βάρος των ΚΑΕ 0264 του ΛΒΚΑ και ΕΟΦ αντί¬ 
στοιχα, αποφασίζουμε: 

Ο Πρόεδρος, κάθε ένα από τα μέλη καθώς και οι γραμ¬ 
ματείς της προβλεπομένης από το άρθρο 20 του Ν. 
2458/97 καθώς και από το άρθρο 23 του Ν. 2737/99 Ειδι¬ 
κής Επιτροπής κατάρτισης καταλόγου συνταγογραφημέ- 
νων ιδιοσκευασμάτων για το δημόσιο και όλους τους φο¬ 
ρείς και κλάδους ασφάλισης ασθένειας, αμοίβονται, κατά 
συνεδρίαση, με τα κάτωθι αναφερόμενα ποσά: 

Πρόεδρος: Δέκα πέντε χιλιάδες (15.000) δραχμές 

Μέλος : Δώδεκα χιλιάδες (12.000) δραχμές 

Γραμματέας : Εννέα χιλιάδες τριακόσιες πενήντα 
(9.350) δραχμές 

Η προαναφερόμενη αποζημίωση κατά συνεδρίαση δεν 
υπόκειται στους περιορισμούς των άρθρων 3 το Ν. 
1256/1982 και 18του Ν. 1505/1984 και βαρύνει κατά 50% 
τον Λογαριασμό Βελτίωσης Κοινωνικής Ασφάλισης 
(Λ.Β.Κ.Α.) που τηρείται στη Γενική Γραμματεία Κοινωνι¬ 
κών Ασφαλίσεων και κατά 50% τον Εθνικό Οργανισμό 
Φαρμάκων. 

Ο συνολικός αριθμός των αμοιβομένων συνεδριάσεων 
δεν μπορεί να υπερβαίνει τις πενήντα ετησίως. Τυχόν 
πραγματοποίηση περισσοτέρων συνεδριάσεων δεν δημι¬ 
ουργεί αξίωση για πρόσθετη αποζημίωση. 

Η απόφαση έχει έναρξη ισχύος από την ημερομηνία 
έναρξης λειτουργίας της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2000 
Οι Γ ενικοί Γ ραμματείς 

Δημ/κής Πολιτικής Υπουργείου Εργασίας 

Υπουργείου Οικονομικών και Κοιν. Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 
Υπουργείου Υγείας και Πρόνοιας 
ΧΑΡ. ΣΟΦΙΑΝΟΣ 

□ 

Αριθ. 2/82448/0022 (2) 

Έγκριση υπερωριακής εργασίας υπαλλήλων με σχέση 
εργασίας ιδιωτικού δικαίου αορίστου χρόνου του Εμ¬ 
μίσθου Υποθηκοφυλακείου Πειραιά. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 (ΦΕΚ 
40/τ.Α/97) «Αναμόρφωση μισθολογίου του προσωπικού 
της Δημόσιας Διοίκησης και άλλες συναφείς διατάξεις 
«όπως αντικαταστάθηκαν με τις διατάξεις του άρθρου 15 
του Ν. 2592/98 (ΦΕΚ 57/τ.Α/98) «Αναπροσαρμογή συντά¬ 


ξεων πολιτικών συνταξιούχων του Δημοσίου, ρύθμιση συ- 
νταξιοδοτικών θεμάτων και άλλες διατάξεις». 

2. Την επιτακτική ανάγκη προσφοράς υπηρεσιών από 
τους υπαλλήλους του Εμμίσθου Υποθηκοφυλακείου Πει¬ 
ραιά πέραντου κανονικού ωραρίου εργασίας για την αντι¬ 
μετώπιση των ηυξημένων και επειγουσών υπηρεσιακών 
αναγκών λόγω έλλειψης προσωπικού αφενός και αύξη¬ 
σης του όγκου των συναλλαγών αφετέρου. 

3. Την αριθμ.2/80345/0004/8.11.1999 απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ.1 του Ν. 1943/1991». 

4. Την με αρ. πρωτ. 2140/13.11.00 άδεια υπερωριακής 
εργασίας της Επιθεώρησης Εργασίας του Νομ/κού Δια¬ 
μερίσματος Πειραιά. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη δρχ. 170.000 σε βάρος του κρα¬ 
τικού προϋπολογισμού η οποία θα καλυφθεί από τις εγ¬ 
γεγραμμένες πιστώσεις του προϋπολογισμού του 
Υπουργείου Δικαιοσύνης. (Φορέας 17130-ΚΑΕ 521), απο¬ 
φασίζουμε: 

Εγκρίνουμε την υπερωριακή απασχόληση ενός (1) 
υπαλλήλου με σχέση εργασίας ιδιωτικού δικαίου αορί¬ 
στου χρόνου του Έμμισθου Υποθηκοφυλακείου Πειραιά 
μέχρι 120 ώρες, για το Β' εξάμηνο 2000 και ενός (1) βοη¬ 
θητικού υπαλλήλου έως 15 ώρες για το Β' εξάμηνο 2000. 

Τα δικαιολογητικά θα υποβάλλονται στη Δ/νση Οικονο¬ 
μικού του Υπουργείου τούτου για το σχετικό έλεγχο και 
την αναγνώριση της δαπάνης. 

Η απόφαση αυτή που ισχύει από 30.10.2000 να δημοσι- 
ευθεί στην Εφημερίδα της Κυβερνήσεως. 

Αθήνα, 30 Νοεμβρίου 2000 
Οι Γ ενικοί Γ ραμματείς 

Δημ/κής Πολιτικής Υπουργείου 

Υπουργείου Οικονομικών Δικαιοσύνης 

ΙΩΑΝΝΗΣ ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 

□ 

Αριθ. Γ2/4050 (3) 

Τροποποίηση της Γ2/3912/18.10.2000 «Ωρολόγιο Πρό¬ 
γραμμα των μαθημάτων των τάξεων Α', Β', Γ και Δ’ 
Εσπερινών Ενιαίων Λυκείων». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπ’ όψη: 

1. Τα άρθρα 1 και7παρ. ατού Ν. 2525/97 (ΦΕΚ 188τ.Α', 
23.9.97). 

2. Το άρθρο 24, παρ. 2, περίπτωση γτου Ν. 1566/85 ΦΕΚ 
167/τ.Α'). 

3. Τις διατάξεις του άρθρου 29ατου Ν. 1558/1985 (ΦΕΚ 
137/τ.Α') και του άρθρου 27 του Ν. 2081/1992 (ΦΕΚ 154 τ. 
Α'), και τροποποιήθηκε με το άρθρο 1 παρ. 2 του Ν. 
2469/1997 (ΦΕΚ38/τ.Α'). 

4. Τις υπ’ αριθμ. Γ2/3163/11.9.2000 και Γ2/3304/ 
18.9.2000. 

5. Την Γ2/3912/18.10.2000 «Ωρολόγιο Πρόγραμμα των 
μαθημάτωντωντάξεωνΑ', Β', Γ, Δ'Εσπερινών Ενιαίων Λυ¬ 
κείων». 

6. Την υπ’ αριθμ. 22/00 Πράξη του Τμήματος Δευτερο¬ 
βάθμιας Εκπαίδευσης του Παιδαγωγικού Ινστιτούτου 

(Π.Ι.). 

7. Το γεγονός ότι από την παρούσα απόφαση δεν προ- 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


21115 


καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Άρθρο μόνον 

Τροποποιούμε την υπουργική απόφαση Γ2/3915/ 
18.10.2000 ως εξής: 

Οι μαθητές της Δ'τάξης του Εσπερινού Ενιαίου Λυκείου 
ειδικά και μόνο νια το σχολικό έτος 2000-2001 δεν θα δι¬ 
δαχθούν το μάθημα Γενικής Παιδείας «Ιστορία». 

Το σύνολο των ωρών των μαθημάτων Γενικής Παιδείας 
από 11 γίνονται 9. 

Το ωρολόγιο πρόγραμμα των μαθημάτων Γενικής Παι¬ 
δείας της τάξης αυτής κατά μάθημα διαμορφώνεται ως 


εξής: 

ΜΑΘΗΜΑΤΑ ΓΕΝΙΚΗΣ ΠΑΙΔΕΙΑΣ 

α/α Μαθήματα Ώρες 

1. Θρησκευτικά 1 

2. Νεοελληνική Γλώσσα 2 

3. Νεοελληνική Λογοτεχνία 2 

4. Μαθηματικά & Στοιχεία Στατιστικής 2 

5. Φυσική 1 

6. Βιολογία 1 


Η παρούσα ισχύει μόνο για το σχολικό έτος 2000-2001. 
Η απόφαση αυτή να δημοσιευτεί στην Εφημερίδα της Κυ- 
βερνήσεως. 

Αθήνα, 24 Οκτωβρίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

□ 

Αριθ.Δ10/Α/55817/3332 (4) 

Ανακατανομή Οργανικών θέσεων κλάδου ΤΕ4 Ηλεκτρο¬ 
νικών της Υ.Π.Α. 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ 
ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη : 

1. Τις διατάξεις του άρθ. 21 παρ. 2 και 4 του Ν. 2085/92 
«Ρύθμιση θεμάτων Οργάνωσης, λειτουργίας και προσω¬ 
πικού της Δημ. Διοίκησης και άλλες διατάξεις» (ΦΕΚ 170 
Α') και του άρθ. 8του Π.Δ. 35/93 (ΦΕΚ 13 Α'). 

2. Τις διατάξεις του Ν.Δ. 714/70 «περί Ιδρύσεως ΔΕΜ 
παρά τω Υπουργείω Συγκοινωνιών και Οργανώσεως της 
Υ.Π.Α.» (ΦΕΚ 238 Α') όπως τροποποιήθηκε με το Ν. 
1340/83 (ΦΕΚ35 Α'). 

3. Τις διατάξεις του Π.Δ. 56/89 «Οργανισμός της Υ.Π.Α.» 
(ΦΕΚ 28 Α') όπως τροποποιήθηκε μεταγενέστερα. 

4. Τις διατάξεις του Π.Δ. 19/92 «Σύσταση Γ ενικών Δ/νσε- 
ων στην Υ.Π.Α. « (ΦΕΚ4Α'). 

5. Την με αρ. Δ10/Α/45720/2298/30.8.93 απόφαση του 
Διοικητή της Υ.Π.Α. «Κατανομή των οργανικών θέσεων 
του προσωπικού της Υ.Π.Α. στις Οργανικές Μονάδες» 
(ΦΕΚ 735 Α'). 

6. Τις διατάξεις του άρθ. 29Α' του Ν. 1558/85 που προ¬ 
στέθηκε με το άρθ. 27 του Ν. 2081/92 (ΦΕΚ 154 Α') και 
αντικαταστάθηκε με τη παρ. 2α του άρθ. 1 του Ν. 2469/97 
(ΦΕΚ 138 Α'). 

7. Το με Α.Π.Δ9/Β/52626/10708/23.11.2000 έγγραφο 
της Δ/νσης Διοικητικού. 

8 . Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού . 


9 . Τις οργανωτικές και λειτουργικές ανάγκες της Υπη¬ 
ρεσίας, αποφασίζουμε: 

1. Ανακατανέμουμε τις θέσεις του κλάδου ΤΕ4 Ηλε¬ 
κτρονικών με την πρόβλεψη μίας (1) θέσης του κλάδου 
αυτού στον Κρατικό Αερολιμένα Σύρου και την αντίστοι¬ 
χη μείωση των θέσεων του ίδιου κλάδου στον Κ.Α.Α. 

2. Ισχύς της απόφασης αυτής από δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2000 

Ο Διοικητής κ.α.α. 

ΑΘ. ΘΕΟΔΩΡΟΠΟΥΛΟΣ 

□ 

Αριθ. 19476 (5) 

Συμπλήρωση του Οργανισμού Εσωτερικής Υπηρεσίας 

του Δήμου Ερινεού Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθ. 21 του Ν. 2190/1994, 8παρ. 5 
του Ν. 2307/1995, 18 παρ. 12του Ν. 2503/1997, 18τουΝ. 
2539/1997, 13 παρ. 1 του Ν. 2672/1998 και των Π. Δ/των 
37α/87 και 22/1990, καθώς και την ισχύουσα νομοθεσία 
«περί αρμοδιοτήτων των Ο.Τ.Α. Α' βαθμού». 

2. Την αριθμ. 59/1999 απόφαση του Δημοτικού Συμβου¬ 
λίου του Δήμου Ερινεού «περίψήφισηςτου Ο.Ε.Υ. του Δή¬ 
μου» που εγκρίθηκε με την αριθμ. 4699/2.4.1999 απόφα¬ 
σή μας και δημοσιεύτηκε στο ΦΕΚ540/τ. Β'/4.5.1999. 

3. Την αριθμ. 104/19.7.2000 νεώτερη απόφαση του Δη¬ 
μοτικού Συμβουλίου Δήμου Ερινεού Ν. Αχαΐας «περί συ¬ 
μπλήρωσης του υφισταμένου Ο.Ε.Υ. του δήμου» και την 
αριθμ. 16/θέμα 1/17.10.2000 γνωμοδότηση του Υπηρε¬ 
σιακού Συμβουλίου Ο.Τ.Α. Ν. Αχαΐας, με την οποία γνω- 
μοδοτεί υπέρ της σύστασης μιας (1) θέσεως Επιστημονι¬ 
κού Συνεργάτη με σχέση εργασίας Ιδιωτ. Δικαίου αορί¬ 
στου χρόνου στον υφιστάμενο οργανισμό του Δήμου 
Ερινεού, αποφασίζουμε: 

Εγκρίνουμε την αριθμ. 104/2000 απόφαση του Δημοτι¬ 
κού Συμβουλίου Δήμου Ερινεού «περί τροποποίησης και 
συμπλήρωσης του Οργανισμού Εσωτερικής Υπηρεσίας 
του Δήμου Ερινεού», και με την πρόβλεψη, όπως παρα¬ 
κάτω: 

1. Μία (1) θέση Επιστημονικού Συνεργάτη, με σχέση ερ¬ 
γασίας ιδιωτ. Δικαίου αορίστου χρόνου. 

Κατά τα λοιπά ισχύει η αριθμ. 4699/02.04.1999 απόφα¬ 
σή μας. 

Με την παρούσα προκαλείται δαπάνη σε βάρος του 
προϋπολογισμού του Δήμου Ερινεού, το ύψος της οποί¬ 
ας δεν μπορεί να προβλεφθεί και θα εγγράφει στους αντί¬ 
στοιχους ΚΑΕ του προϋπολογισμού του Δήμου Ερινεού 
οικ. έτους 2001 και επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 157327 (6) 

Τροποποίηση απόφασης Σύστασης - Συγκρότησης Κοι¬ 
νού Υπηρεσιακού Συμβουλίου Ν.Π.Δ.Δ. Νομού Μα¬ 
γνησίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντος υπόψη: 

1. Τις διατάξεις: 

α) Τηςπαρ. Ιγτου άρθρου 158τηςπαρ. 3 του άρθρου 
159τωνπαρ. 2,4 και 5του άρθρου 160 της παρ. 2του άρ¬ 
θρου 161 του άρθρου 162 και των παρ. 1, 2 και του άρ¬ 
θρου 163 του Υ.Κ. και των παρ. 9 και 17 του άρθρου δεύ¬ 
τερου του Ν. 2683/1999 (ΦΕΚ 19/Α). 

β) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191 /Α) και της παραγρ. Β4 του άρθρου 40 του Ν. 
1884/1990 (ΦΕΚ 81/Α). 

γ) Του άρθρου 27 του Ν. 2081/1992 (ΦΕΚ 154/Α) με το 
οποίο προστέθηκε άρθρ. 29Α στο Ν. 1558/1985 (ΦΕΚ 
137/Α). 

2. Την αριθ. 125556/1999 απόφασή μας για τη σύσταση 
- συγκρότηση Κοινού Υπηρεσιακού Συμβουλίου Ν.Π.Δ.Δ. 
Ν. Μαγνησίας. 

3. Το αριθμ. 5214.14/1/00/2000 έγγραφο του Υπουργεί¬ 
ου Εμπορικής Ναυτιλίας για τη σύσταση - συγκρότηση 
του Υπηρεσιακού Συμβουλίου των Λιμενικών Ταμείων απ’ 
αυτό. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη η οποίο θα καλυφθεί οπό τον 
προϋπ/σμό του Επιμελητηρίου Μαγνησίας, αποφασίζου¬ 
με: 

Τροποποιούμε την αριθμ. 125556/1999 απόφασή μας 
για τη συσταση-συγκρότηοη Κοινού Υπηρεσιακού Συμ¬ 
βουλίου Ν.Π.Δ.Δ. Νομού Μαγνησίας και ορίζουμε έδρα 
αυτού το Επιμελητήριο Μαγνησίας (Ν.Π.Δ.Δ.) αντί του Λι¬ 
μενικού Ταμείου, οι υπάλληλοι του οποίου δεν θα υπάγο¬ 
νται στην αρμοδιότητα αυτού. 

Κατά τα λοιπά ισχύει η προαναφερόμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 11 Δεκεμβρίου 2000 

Ο Γ ενικός Γ ραμματέας Περιφέρειας 
ΙΩΑΝ. ΚΑΡΑΤΖΙΩΤΗΣ 

□ 

Αριθ. 15420 (7) 

Έγκριση του Οργανισμού Εσωτερικής Υπηρεσίας του 
Κ.Α.Π.Η. Δ.Δ. Τούμπαςτου Δήμου Εμμ. Παππά. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις: 

α) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως ανπ- 
καταστάθηκε με τις διατάξεις του άρθρου 26 παρ. 1 του 
Ν. 1832/1989 και της παρ. 5του άρθρου 8του Ν. 2307/95. 

β) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37Α/1987 και 22/1990. 


γ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Την αριθ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας περί με- 
ταβιβάσεως του δικαιώματος υπογραφής «Με εντολή Γ ε¬ 
νικού Γ ραμματέα Περιφέρειας». 

3. Την αριθ. 6/2000 απόφαση του Διοικητικού Συμβουλί¬ 
ου του Κ.Α.Π.Η του Δ.Δ. Τούμπας, με την οποία ψηφίζεται 
ο Οργανισμός Εσωτερικής Υπηρεσίας του Κ.Α.Π.Η., η 
οποία εγκρίθηκε με την αριθ. 260/2000 απόφαση του Δη¬ 
μοτικού Συμβουλίου Εμμ. Παππά. 

4. Την από 10.10.2000 σύμφωνη γνώμη του Υπηρεσιακού 
Συμβουλίου προσωπικού των ΟΤΑ Ν. Σερρών, όπως διατυ¬ 
πώνεται στο αριθ. 11/2000 πρακτικό του, τα υπόλοιπα στοι¬ 
χεία του φακέλου και την οικονομική κατάσταση του Κ.Α.Π.Η. 
Δ. Δ. Τούμπαςτου Δήμου Εμμ. Παππά, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Κέντρου Ανοικτής Προστασίας Ηλικιωμένων (Κ.Α.Π.Η) 
τουΔημοτικούΔιαμερίσματοςΤούμπαςΔήμου Εμμ. Παπ¬ 
πά που καταρτίστηκε με την αριθ. 6/2000 απόφαση του Δι¬ 
οικητικού του Συμβουλίου, σύμφωνα με τις οικείες διατά¬ 
ξεις, ως εξής: 

ΑΡΟΡΟ Ιο 

Η όλη υπηρεσία του Κ.Α.Π.Η. αποτελείται από: 
α) Τη Διοικητική Υπηρεσία και 
β) Την Υγειονομική Υπηρεσία 

ΑΡΟΡΟ 2ο 

Η υπηρεσία του Κ.Α.Π.Η. Δ. Δ. Τούμπας Δήμου Εμμ. 
Παππά είναι ενιαία και φέρει το οργανωτικό σχήμα του 
Αυτοτελούς Γ ραφείου. Ωςπροϊστάμενοςτου αυτοτελούς 
γραφείου θα επιλέγεται και θα τοποθετείται, σύμφωνα με 
τις ισχύουσες διατάξεις, υπάλληλος του κλάδου ΤΕ2 Κοι¬ 
νωνικών Λειτουργών. 

ΑΡΟΡΟ 3ο 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 

Η οργανική σύνθεση και η διαβάθμιση των θέσεων του 
προσωπικού του Κ.Α.Π.Η. κατά κατηγορία και κλάδο δια- 
κρίνονται ως κατωτέρω: 

Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. Κλάδος ΤΕ2 Κοινωνικών Λειτουργών 
Μία (1) θέση υπαλλήλου με διαβάθμιση Δ - Α 
Β' ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

1. Κλάδος Π Ε 15 Ιατρών Ειδικοτήτων 

Μία (1) θέση ιατρού (Φυσικής Ιατρικής) με διαβάθμιση 
Δ-Α 

2. Κλάδος ΤΕ6 Επισκεπτριών Αδελφών 

Μία (1) θέση υπαλλήλου με διαβάθμιση Δ - Α 

3. Κλάδος ΤΕ10 Φυσικοθεραπευτών 

Μία (1) θέση υπαλλήλου με διαβάθμιση Δ - Α 

4. Κλάδος ΤΕ18 Εργοθεραπευτών 

Μία (1) θέση υπαλλήλου με διαβάθμιση Δ - Α 

5. Κλάδος ΥΕ15 Οικογενειακών Βοηθών 
Μία (1) θέση υπαλλήλου με διαβάθμιση Ε - Β 

Τα θέματα που αναφέρονται στους διορισμούς, στα κα¬ 
θήκοντα, στους περιορισμούς, στην αστική ευθύνη, στα 
δικαιώματα, στις μεταβολές υπηρεσιακής κατάστασης, 
στο πειθαρχικό δίκαιο και στη λύση της υπαλληλικής ή ερ¬ 
γασιακής σχέσης του προσωπικού που υπάγεται στις δια- 

τάξεις του Οργανισμού αυτού, διέπονται από την κάθε 
φορά ισχύουσα νομοθεσία. 

Οι αρμοδιότητες του προσωπικού καθορίζονται με την 
αριθ. 6/2000 απόφαση του Διοικητικού Συμβουλίου του 
νομικού προσώπου. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Νομικού 
Προσώπου σε περίπτωση μελλοντικής κάλυψης των θέ¬ 
σεων, η οποία δεν μπορεί να εκτιμηθεί επί του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 30 Νοεμβρίου 2000 

Με εντολή Γενικού Γραμματέα Περιφέρειας 
Η Αναπληρωτής Δ/τρια 

ΓΕΩΡΓΙΑ ΧΡΙΣΤΟΦΟΡΙΔΟΥ 

□ 

Αριθ. 17118 (8) 

Έγκριση του Οργανισμού Εσωτερικής Υπηρεσίας του 
Κ.Α. Π. Η. Δ.Δ. Μετάλλωντου Δήμου Εμμ. Παπά». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως αντι- 
καταστάθηκε με τις διατάξεις του άρθρου 26 παρ. 1 του 
Ν. 1832/1989 καιτηςπαρ.δτου άρθρου 8του Ν. 2307/95. 

β) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37Α/1987 και 22/1990. 

γ) Του άρθρου 27 του Ν .2081/1992 με το οποίο προστέθη¬ 
κε νέο άρθρο 29Αστο Ν. 1558/1985 για τον έλεγχο των δα¬ 
πανών που προκαλούν οι κανονιστικές διοικητικές πράξεις. 

2. Την αριθ. 5631/26.7.2000 απόφαση του Γενικού 
Γ ραμματέα Περιφέρειας Κεντρικής Μακεδονίας περί με- 
ταβιβάσεως του δικαιώματος υπογραφής «Με εντολή Γ ε¬ 
νικού Γ ραμματέα Περιφέρειας». 

3. Την αριθ. 6/2000 απόφαση του Διοικητικού Συμβουλί¬ 
ου του Κ.Α. Π. Η του Δ.Δ. Μετάλλων, με την οποία ψηφίζε¬ 
ται ο Οργανισμός Εσωτερικής Υπηρεσίαςτου Κ.Α.Π.Η., η 
οποία εγκρίθηκε με την αριθ. 305/2000 απόφαση του Δη¬ 
μοτικού Συμβουλίου Εμμ. Παπά. 

4. Την από 22.11.2000 σύμφωνη γνώμη του Υπηρεσια¬ 
κού Συμβουλίου προσωπικού των ΟΤΑ Ν. Σερρών, όπως 
διατυπώνεται στο αριθ. 13/2000 πρακτικό του, τα υπόλοι¬ 
πα στοιχεία του φακέλου και την οικονομική κατάσταση 
του Κ.Α.Π.Η. Δ. Δ. Μετάλλων του Δήμου Εμμ. Παπά, απο¬ 
φασίζουμε: 

Εγκρίνουμε τον Οργανισμό Εσωτερικής Υπηρεσίας του 
Κέντρου Ανοικτής Προστασίας Ηλικιωμένων (Κ.Α.Π.Η) 
του Δημοτικού Διαμερίσματος Μετάλλων Δήμου Εμμ. 
Παπά που καταρτίστηκε με την αριθ. 6/2000 απόφαση του 
Διοικητικού του Συμβουλίου, σύμφωνα με τις οικείες δια¬ 
τάξεις, ως εξής: 

ΑΡΘΡΟ Ιο 

Η όλη υπηρεσία του Κ.Α.Π.Η. αποτελείται από: 

α) Τη Διοικητική Υπηρεσία και 

β) Την Υγειονομική Υπηρεσία 


ΑΡΘΡΟ 2ο 

Η υπηρεσία του Κ.Α.Π.Η. Δ. Δ. Μετάλλων Δήμου Εμμ. 
Παπά είναι ενιαία και φέρει το οργανωτικό σχήμα του Αυ¬ 
τοτελούς Γραφείου. Ως προϊστάμενος του αυτοτελούς 
γραφείου θα επιλέγεται και θα τοποθετείται, σύμφωνα με 
τις ισχύουσες διατάξεις, υπάλληλος του κλάδου ΤΕ2 Κοι¬ 
νωνικών Λειτουργών. 

ΑΡΘΡΟ 3ο 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 

Η οργανική σύνθεση και η διαβάθμιση των θέσεων του 
προσωπικού του Κ.Α.Π.Η. κατά κατηγορία και κλάδο δια- 
κρίνονται ως κατωτέρω: 

Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. Κλάδος ΤΕ2 Κοινωνικών Λειτουργών 

Μία (1) θέση υπαλλήλου με διαβάθμιση Δ -Α. 

Β' ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

1. Κλάδος ΠΕ15 Ιατρών Ειδικοτήτων 

Μία (1) θέση ιατρού (Φυσικής Ιατρικής) με διαβάθμιση 
Δ-Α. 

2. Κλάδος ΤΕ6 Επισκεπτριών Αδελφών 

Μία (1) θέση υπαλλήλου με διαβάθμιση Δ -Α. 

3. Κλάδος ΤΕ10 Φυσικοθεραπευτών 

Μία (1) θέση υπαλλήλου με διαβάθμιση Δ -Α. 

4. Κλάδος ΤΕ18 Εργοθεραπευτών 

Μία (1) θέση υπαλλήλου με διαβάθμιση Δ -Α. 

5. Κλάδος ΥΕ15 Οικογενειακών Βοηθών 

Μία (1) θέση υπαλλήλου με διαβάθμιση Ε -Β. 

Τα θέματα που αναφέρονται στους διορισμούς, στα κα¬ 
θήκοντα, στους περιορισμούς, στην αστική ευθύνη, στα 
δικαιώματα, στις μεταβολές υπηρεσιακής κατάστασης, 
στο πειθαρχικό δίκαιο και στη λύση της υπαλληλικής ή ερ¬ 
γασιακής σχέσης του προσωπικού που υπάγεται στις δια¬ 
τάξεις του Οργανισμού αυτού, διέπονται από την κάθε 
φορά ισχύουσα νομοθεσία. 

Οι αρμοδιότητες του προσωπικού καθορίζονται με την 
αριθ. 6/2000 απόφαση του Διοικητικού Συμβουλίου του 
νομικού προσώπου. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Νομικού 
Προσώπου σε περίπτωση μελλοντικής κάλυψης των θέ¬ 
σεων, η οποία δεν μπορεί να εκτιμηθεί επί του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 30 Νοεμβρίου 2000 

Με εντολή Γ ενικού Γ ραμματέα Περιφέρειας 
Η Αναπληρωτής Δ/τρια 
ΓΕΩΡΓΙΑ ΧΡΙΣΤΟΦΟΡΙΔΟΥ 

□ 

Αριθ. 3053 (9) 

Σύσταση Δημοτικού Νομικού προσώπου στο Δ. Αρτεμι¬ 
σιών Ν. Ζακύνθου, με την επωνυμία «ΔΗΜΟΤΙΚΗ ΒΙ¬ 
ΒΛΙΟΘΗΚΗ Δ.Δ. ΑΓΙΟΥ ΛΕΟΝΤΑ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 198,199 και 203 του Δ.Κ.Κ. 
(Π.Δ. 410/95) σε συνδυασμό με το άρθρο 16 του Ν. 
2539/97. 

2. Την αρ. 70/5.7.2000 απόφαση του Δ. Συμβουλίου Δ. 
Αρτεμισιών «περί σύστασης ιδίου Δημοτικού Νομικού 
προσώπου με το όνομα «Δημοτική Βιβλιοθήκη Δ.Δ. Αγίου 
Λέοντα». 

3. Την αρ. 12321/13.7.2000 απόφαση της Γεν. Γραμ. 
Περ. Ιονίων Νησιών σχετικά με την μεταβίβαση αρμοδιο¬ 
τήτων και παροχή εξουσιοδότησης υπογραφής, αποφα¬ 
σίζουμε: 

1. Συνιστούμε στον Δήμο Αρτεμισιών Ν. Ζακύνθου, ίδιο 
Δημοτικό Νομικό πρόσωπο με την επωνυμία «ΔΗΜΟΤΙΚΗ 
ΒΙΒΛΙΟΘΗΚΗ Δ.Δ. ΑΓΙΟΥ ΛΕΟΝΤΑ» με έδρα το Δ.Δ. Αγί¬ 
ου Λέοντα του Δήμου Αρτεμισιών Ν. Ζακύνθου. 

2. Σκοπός του Νομικού αυτού προσώπου είναι: 

Η εξύψωση και προαγωγή του μορφωτικού και πνευμα¬ 
τικού επιπέδου των κατοίκων του Δ.Δ. Αγίου Λέοντα. 

3. Πόροι αυτού είναι: 

α) Ετήσια επιχορήγηση του Δήμου από το έτος 2000 και 
μετά με 100.000 δρχ. 

β) Οι πάσης φύσεως εισφορές, δωρεές, κληρονομιές, 
κληροδοσίες κ.λ.π. 

γ) Οι πρόσοδοι από την ίδια περιουσία. 

δ) Κάθε παροχή του Κράτους ή άλλη νόμιμη πρόσοδος. 

4) Το Δημοτικό Νομικό πρόσωπο διοικείται από το διοι¬ 
κητικό Συμβούλιο που αποτελείται από πέντε έως δέκα 
πέντε μέλη τα οποία μαζί με τους αναπληρωτές τους ορί¬ 
ζονται από το Δημοτικό Συμβούλιο. 

α) Πρόεδρος του διοικητικού Συμβουλίου είναι ο Δή¬ 
μαρχος ή άλλο μέλος αιρετό ή μη. 

β) Μέλη του διοικητικού Συμβουλίου είναι Δημοτικοί 
Σύμβουλοι, δημότες ή κάτοικοι που έχουν ανάλογη επαγ¬ 
γελματική δραστηριότητα ή κοινωνική δράση ή ειδικές 
γνώσεις ανάλογα με το σκοπό του Νομικού προσώπου. 

5. Η θητεία του Διοικητικού Συμβουλίου ακολουθεί την 
θητεία του Δημοτικού Συμβουλίου και λήγει με την εγκα¬ 
τάσταση των νέων μελών. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού αλλά σε βάρος του 
προϋπολογισμού του Δ.Αρτεμισίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 7 Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΙΩΑΝΝΗΣ ΠΕΤΣΙΟΣ 

□ 

Αριθ. 16580 (10) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99, 
όπως συμπληρώθηκε με το άρθρο 25 παρ. 6 του Ν. 
2738/99. 

2. Την αρ. 7616/1.6.2000 απόφασή μας με την οποία κα¬ 
θορίζεται για το έτος 2000 και εφεξής το ανώτατο επιτρε¬ 
πόμενο όριο ημερών κίνησης εκτός έδρας υπαλλήλων 
υπηρετούντων στη Ν.Α. Ευρυτανίας. 

3. Το αριθ. 148/1.12.2000 έγγραφο της ΝΑ Ευρυτανίας 
Γραφείο Νομάρχη. 


4. Την ανάγκη μετακίνησης των οδηγών του Γ ραφείου 
Κινήσεως της ΝΑ Ευρυτανίας, για τη μεταφορά του προ¬ 
σωπικού της Δ/νσης Γεωργίας, της Δ/νσης Κτηνιατρικής 
και ΔΤΥ, με σκοπό την εφαρμογή γεωργοκτηνοτροφικών 
προγραμμάτων Ο.Σ.Δ.Ε. 2000, τον εμβολιασμό του ζωι¬ 
κού κεφαλαίου για πρόληψη από τη βουκέλλωση,φυμα¬ 
τίωση και το μελιταίο πυρετό, καθώς και τη συντήρηση 
του οδικού δικτύου από κατολισθητικά φαινόμενα, απο¬ 
φασίζουμε: 

Αυξάνουμε καθ’ υπέρβαση το ανώτατο επιτρεπόμενο 
αριθμό ημερών κίνησης εκτός έδρας, για το έτος 2000, 
των υπηρετούντων υπαλλήλων στη ΝΑ Ευρυτανίας - Γ ρα¬ 
φείο Κίνησης κλάδου ΔΕ οδηγών, κατά σαράντα (40) ημέ¬ 
ρες, για τη μεταφορά προσωπικού της Δ/νσης Γεωργίας, 
Δ/νσης Κτηνιατρικής και ΔΤΥ, με σκοπό την εφαρμογή γε- 
ωργοκτηνοτροφικών προγραμμάτων ΟΣΔΕ 2000, τον εμ¬ 
βολιασμό του ζωικού κεφαλαίου στα πλαίσια προγράμ¬ 
ματος πρόληψης από τη βουκέλλωση, φυματίωση και το 
μελιταίο πυρετό, καθώς και τη συντήρηση του επαρχια¬ 
κού οδικού δικτύου από κατολισθήσεις. 

- Η πρόσθετη δαπάνη η οποία δεν μπορεί να προβλε- 
φθεί, θα βαρύνειτον προϋπολογισμό της ΝΑ Ευρυτανίας. 

-Η αριθ. 14900,14960/3.11.2000 απόφασή μας, κατά το 
μέρος που αφορά τους υπηρετούντες υπαλλήλους στη 
ΝΑ Ευρυτανίας, κλάδου ΔΕ οδηγών, καθώς και η αριθ. 
15459/21.11 .2000 όμοια μας, καταργούνται. 

Η ισχύς της παρούσας αρχίζει από 1.11.2000 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 4 Δεκεμβρίου 2000 

Ο Γ ενικός Γ ραμματέας 
ΒΑΣΙΛΗΣ ΕΞΑΡΧΟΣ 

□ 

Αριθ. 11876 (11) 

Μίσθωση έργου από το Κ.Α.Φ.Ξ. Χαλκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

α) Του άρθρου 15 παρ. 1 του Ν. 1735/1987 «Προσλή¬ 
ψεις στη Δημόσια διοίκηση, πολιτικά δικαιώματα κ.α.δ.» 
(ΦΕΚ 195/τ.Α') όπως αντικαταστάθηκε με το αρ. 6 του Ν. 
2527/97 «Τροποποίηση και συμπλήρωση διατάξεων του 
Ν. 2190/94 κ.α.δ.» (ΦΕΚ206/τ.Α'). 

β) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/τ.Α') και τροποποιήθηκε με 
τηνπαρ. 2ατου άρθρου 1 του Ν. 2469/97 (Α'38). 

2. Τις διατάξειςτου Ν. 2503/97. 

3. Τα Π.Δ. 360/97 «Διατήρηση εποπτείας Νομικών Προ¬ 
σώπων Δημοσίου Δικαίου από το Υπουργείο Εργασίας και 
Κοινωνικών Ασφαλίσεων». 

4. Την αριθ. 55/98 Π.Υ.Σ. «Αναστολή διορισμών και προ¬ 
σλήψεων στο Δημόσιο τομέα» (ΦΕΚ 252/τ.Α'/12.1.98) 
όπως αυτή τροποποιήθηκε με την αρ. 35/2000 ομοία (ΦΕΚ 
171/τ.Α'/2000). 

5. Την αρ. Φ.33/15477/14.11.2000 απόφαση της Επιτρο¬ 
πής του αρ. 2 παρ. 1 της αρ. 55/98 Π.Υ.Σ. (αρ. 1 παρ. 51 
του Ν. 2412/1994), αποφασίζουμε: 

1. Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 
σύμφωνα με τις διατάξεις και του αρ. 681 του Αστικού Κώ- 

δικά, σε ένα (1) λογιστή από το Κ.Α.Φ. Ξηρός Χαλκίδας. 

2. Το έργο που ανατίθεται στο λογιστή αφορά την ενη¬ 
μέρωση καιτήρησητωνλογιστικώνβιβλίωντου Κ.Α.Φ. Ξη¬ 
ρός Χαλκίδας (Ν.Π.Δ.Δ. Περιφέρειας Στ. Ελλάδας). 

3. Τόπος εκτέλεσης αυτού του έργου ορίζεται το Κ.Α.Φ. 
Ξηρός Χαλκίδας η δε υλοποίησή του θα γίνει υπό τις οδη¬ 
γίες των αρμοδίων οργάνων του Κ.Α.Φ. Ξηρός Χαλκίδας. 

4. Το χρονικό διάστημα που απαιτείται για την ολική πα¬ 
ράδοση του προηγουμένου έργου και η οποία θα καθορί¬ 
ζεται με τις ειδικές εντολές των αρμοδίων οργάνων του 
Κ.Α.Φ. Ξηράς Χαλκίδας, είναι ένα (1) έτος. 

5. Η δαπάνη για την εκτέλεση του ανωτέρω έργου ορί¬ 
ζεται στο ποσό των δύο εκατομμυρίων επτακοσίων χιλιά¬ 
δων (2.700.000) δρχ. και θα βαρύνει τις πιστώσεις του 
προϋπολογισμού της ανωτέρω υπηρεσίας. 

6. Το έργο αυτό αφορά εργασία, η οποία λόγω της ειδι¬ 
κής φύσης δεν ανάγεται στο κύκλο των συνήθων καθηκό¬ 
ντων των υπηρεσιών του Κ.Α.Φ. Ξηράς Χαλκίδας είναι 
προφανές ότι το αντικείμενο των εργασιών της μίσθωσης 
του έργου δεν καλύπτει πάγιες ανάγκες και δεν υποκρύ¬ 
πτει εξαρτημένη εργασία, ενώ δεν είναι δυνατόν η εργα¬ 
σία αυτή να γίνει από το προσωπικό που υπηρετεί στο 
Κ.Α.Φ. Ξηράς Χαλκίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 13 Δεκεμβρίου 2000 

Ο Γενικός Γραμματέας Περιφέρειας 
ΒΑΣΙΛΗΣ ΕΞΑΡΧΟΣ 

□ 

Αριθ. 17513 (12) 

Συγκρότηση τριμελούς επιτροπής για την εφαρμογή του 
Ν. 2520/97 «Μέτρα για τους νέους αγρότες» στο Ν. Ρο¬ 
δόπης. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του Π.Δ. 30/2.2.96 «Κώδικας Νομαρχια¬ 
κής Αυτοδιοίκησης». 

2. Τον Εσωτερικό Οργανισμό Οργάνωσης και λειτουρ¬ 
γίας του Νομ/κού Διαμερίσματος Ροδόπης που εγκρίθη- 
κε με την αριθ. 1307/31.3.95 απόφαση του Γεν. Γραμμα¬ 
τέα Π.Α.Μ. Θράκης και δημοσιεύθηκε στο ΦΕΚ 393/τ.Β'/ 
11.5.95. 

3. Την με αριθμ. 16/97 απόφαση του Νομαρχιακού Συμ¬ 
βουλίου Ροδόπης, που μεταβιβάζει στο Νομάρχη αρμο¬ 
διότητες του Νομαρχιακού Συμβουλίου που αφορούν συ¬ 
γκρότηση συλλογικών οργάνων. 

4. Την αριθμ.3347410/10.7.98 Κ.Υ.Α. «Λεπτομέρειες 
εφαρμογής του Ν. 2520/97». 


5. Το αριθμ.23943/7.11.2000 έγγραφο της Δ. Ο.Υ. Κο¬ 
μοτηνής. 

6. Το αριθμ. 3112/12.12.00 έγγραφο της ΕΑΣ Ν.Ροδό¬ 
πης, αποφασίζουμε: 

Συγκροτούμε τριμελή επιτροπή αποτελούμενη από 
τους: 

1. Ζαχαρή Δημήτριο, Γεωπόνο της Δ/νσης Αγρ/κής 
Αν/ξης Ν. Ροδόπης, ως πρόεδρο της επιτροπής, με ανα¬ 
πληρωτή του τον Μπούντα Κων/νο, Γεωπόνο της ίδιας 
Υπηρεσίας. 

2. Μιχαηλίδη Γεώργιο, μόνιμο υπάλληλο της Δ.Ο.Υ. Κο¬ 
μοτηνής, με αναπληρωτή του τον Ισαακίδη Κων/νο, μόνι¬ 
μο υπάλληλο της ίδιας υπηρεσίας. 

3. Μαρουφίδη Δαμιανό, εκπρόσωπο της Ένωσης Αγρο¬ 
τικών Συν/σμών Ν .Ροδόπης, με αναπληρωτή του τον Κρό¬ 
κο Κων/νο, εκπρόσωπο της ίδιας Συνεταιριστικής Οργά¬ 
νωσης. 

Εισηγήτρια της επιτροπής ορίζεται η Τριανταφύλλου 
Αικατερίνη, Γεωπόνος της Δ/νσης Αγρ/κής Αν/ξης Ν. Ρο¬ 
δόπης, με αναπληρωτή τηςτονΚαραμούζη Δημήτριο, Γε¬ 
ωπόνο της ίδιας Υπηρεσίας. 

Γ ραμματέας της επιτροπής ορίζεται ο Ευφραιμίδης Ιω¬ 
άννης, Τεχνολόγος Γεωπονίας, μόνιμος υπάλληλος της 
Δ/νσης Αγρ/κής Αν/ξης Ν.Ροδόπης, με αναπληρωτή του 
το Παχούμη Χρήστο, Τεχνολόγο Γεωπονίας, μόνιμο υπάλ¬ 
ληλο της ίδιας υπηρεσίας. 

Έργο της παραπάνω επιτροπής θα είναι η εξέταση των 
αιτήσεωντων ενδιαφερομένων, για την απόδειξη της ιδιό¬ 
τητας αυτών ως αγροτών, νέων αγροτών, νεοεισερχομέ- 
νων στον αγροτικό τομέα και εργατών γης. 

Η παρούσα απόφαση ισχύει για δύο(2) έτη. 

Η 15830/13.10.98 σχετική απόφασή μας, παύει να ισχύ¬ 
ει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 14 Δεκεμβρίου 2000 

Ο Νομάρχης 
ΣΤ. ΣΤΑΥΡΟΠΟΥΛΟΣ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην κοινή Υπουργική απόφαση Ε5/2231/15.11.2000 
(1440/τ.Β'/2000) με θέμα «Πρακτική άσκηση σπουδαστών 
ΤΕΙ», διορθώνεται στην ενότητα «Αποφασίζουμε» παρά¬ 
γραφος 4, όπου το λανθασμένο «378.000 δρχ. (2 θέσεις X 
63000 X 3 μήνες) στο σωστό «1.260.000 δρχ. (2 θέσεις X 
63.000X10 μήνες)». 

(Από το Υπουργείο Εθνικής Παιδείας 
και Θρησκευμάτων 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.0Γ 
Θ-ΙΤΙ3Ν: \Λ/θθΓη35ΐ6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































